open-index/open-wikipedia-markdown huggingface dataset:
Konstal 105N

**Konstal 105N** – tramvajų modelis, 1973–1979 m. gamintas Lenkijos bendrovės „Konstal“. 

Tramvajus yra 13390 mm ilgio, 2400 mm pločio, 3060 mm aukščio ir 16800 kg svorio. Būdingas kampuotas, „gabaritinis“ dizainas. Turi keturias duris, sudarytas iš dviejų dalių, atsidarančių į salono pusę. Konstal 105N turi 166 kW elektrinį variklį. Tramvajus turi 21 sėdimas vietas, gali sutalpinti 136 keleivių.

Iš viso buvo pagaminti 980 Konstal 105N, 4 Konstal 105NW ir 25 Konstal 805N tramvajai.

## Nuotraukos

Vaizdas:Otwarcie PST do Dworca Zachodniego 19.JPG|Konstal 102Na Poznanėje, 2013 m.
Vaizdas:Konstal 105N double.JPG|Konstal 105N Ščecine, 2010 m.
Vaizdas:Katowice, Rondo Generala Józefa Ziętka, prototypový Konstal.jpg|Konstal 105N Katovicuose, 2012 m.
Vaizdas:Grudziądz tramwaj. Konstal 805N tram nr 37, Linia 1, Aug 1990 - Flickr - sludgegulper.jpg|Modifikacija 805N Grundziondze, 1990 m.
Vaizdas:Konstal_105N_wnętrze.jpg|Salonas


## Šaltiniai

## Nuorodos

* mkm.szczecin.pl - Konstal 105N
Keylor Navas

**Keiloras Antonijus Navasas Gamboa** (; g. 1986 m. gruodžio 15 d.) – Kosta Rikos futbolininkas, vartininkas. Atstovavo Kosta Rikos futbolo rinktinei.

## Karjera
2005–2010 m. atstovavo Saprissa (Kosta Rika), o 2010 m. persikėlė į Europą. Priklausė Albacete, tačiau nuomos pagrindais perleistas Levante.

2012–2014 m. priklausė Levante (Ispanija). 2014–2019 m. rungtyniavo Real Madrid (Ipsanija). Aukščiausioje lygoje atstovaudamas šiam klubui sužaidė daugiau nei šimtą rungtynių.

Nuo 2019 m. priklausė Paris Saint-Germain, o 2023 m. nuomos pagrindais žaidė Nottingham Forest (Anglija).

## Rinktinė
Nuo 2008 m. atstovavo Kosta Rikos futbolo rinktinei.

## Dalyvavimas čempionatuose

|}

## Laimėjimai

**Saprissa**
* Primera División: 2005–06, 2006–07, Invierno 2007, Verano 2008, Invierno 2008, Verano 2010 m.
* CONCACAF Čempionų lyga: 2005 m.

**Real Madrid**
* La Liga: 2016–17 m.
* Supercopa de España: 2017 m.
* UEFA Čempionų lyga: 2015–16, 2016–17, 2017–18 m.
* UEFA supertaurė: 2014, 2016, 2017 m.
* FIFA pasaulio klubų taurė: 2014, 2016, 2017, 2018 m.

**Paris Saint-Germain**
* Ligue 1: 2019–20, 2021–22 m.
* Coupe de France: 2019–20, 2020–21
* Coupe de la Ligue: 2019–20 m.
* Trophée des Champions: 2020, 2022

**Kosta Rika**
* Centrinės Amerikos taurė: 2 vieta – 2009, 2011 m.

;Asmeniniai
* CONCACAF Aukso taurės turnyro vartininkas: 2009 m.
* CONCACAF metų futbolininkas: 2014, 2017 m.
* UEFA Čempionų lygos sezono vartininkas: 2018 m.

## Išnašos

## Nuorodos
* Transfermarkt
DJ Khaled

**Khaled Mohamed Khaled** *(g. [[1975]] m. [[lapkričio 26]] d.)*, geriau žinomas kaip **DJ Khaled** – amerikiečių įrašų bei atlikėjų prodiuseris, DJ bei radijo laidų vedėjas. Savo karjerą pradėjo 1998 m., **Arab Attack** slapyvardžiu, tačiau persivadino į DJ Khaled po rugsėjo 11-osios atakų. Debiutinį albumą „Listennn… the Album“ išleido 2006 m. 2023 m. duomenimis, DJ Khaled yra išleidęs trylika studijinių albumų. 2008 m. įkūrė įrašų kompaniją „We the Best Music Group“, taip pat yra kompanijos vadovas.

## Diskografija
* *Listennn… the Album* (2006)
* *We the Best* (2007)
* *We Global* (2008)
* *Victory* (2010)
* *We the Best Forever* (2011)
* *Kiss the Ring* (2012)
* *Suffering from Success* (2013)
* *I Changed a Lot* (2015)
* *[[Major Key]]* (2016)
* *[[Grateful]]* (2017)
* *Father of Asahd* (2019)
* *[[Khaled Khaled]]* (2021)
* *[[God Did]]* (2022)

## Išnašos

## Nuorodos
* 
*
Major Key

**Major Key** – devintasis studijinis amerikiečių įrašų prodiuserio DJ Khaled albumas, išleistas 2016 m. liepos 29 d. Albume dainas kartu atlieka tokie atlikėjai, kaip Future, Big Sean, Rick Ross, Jay Z, Kendrick Lamar bei daugybė kitų. Albumo singlas „For Free“ pasiekė tryliktąją vietą „Billboard Hot 100“ reitinge. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 96 tūkstančius kopijų, debiutavo pirmoje „Billboard 200“ reigingo vietoje. Tai buvo pirmasis DJ Khaled įrašas, pasiekęs šią viršūnę. 2019 m. rugsėjo mėnesio duomenimis, JAV parduota virš milijono albumo kopijų ir jis tapęs platininiu.

2017 m. vykusiuose „Grammy“ apdovanojimuose albumas nominuotas geriausio repo albumo kategorijoje.

= Dainų sąrašas =

## Išnašos
Daniel Goodfellow

**Daniel Goodfellow** (g. 1996 m. spalio 19 d. Kembridže) – anglų šuolininkas į vandenį, olimpietis.

## Biografija
2013 m. Poznanėje vykusiame Europos jaunimo čempionate Goodfellow iškovojo čempiono titulą. Tais pačiais metais anglas elnė bronzą nacionaliniame Jungtinės Karalystės čempionate ir buvo atrinktas atstovauti šalį aukščiausio rango suaugusiųjų varžybose. 2013 m. Europos čempionate Goodfellow su 6-u geriausiu rezultatu pateko į finalą, kuriame surinkęs 399,05 taško užėmė 10-ąją vietą. Tų pačių metų pasaulio čempionate Barselonoje atranka sportininkui susiklostė žymiai prasčiau - 318,55 taško ir 28 vieta iš 30 dalyvių. 2014 m. sportininkas praleido Sandraugos žaidynes dėl peties nervo traumos. 2016 m. vėl dalyvavo nacionaliniame čempionate, kuriame pelnė bronzą individualioje rungtyje ir auksą sinchroniniuose šuoliuose kartu su olimpiniu medalininku Tom Daley. Tais pačiais metais Londone vykusiame Europos čempionate Goodfellow dalyvavo tik sinchroniniuose šuoliuose nuo 10 m platformos ir pelnė sidabro medalį. 2016 m. vasaros olimpinėse žaidynėse anglų duetas surinko 444,45 taško ir pelnė bronzos medalius.

## Nuorodos
* Daniel Goodfellow britishswimming svetainėje
Chen Aisen

**Chen Aisen** (, g. 1995 m. spalio 22 d. Guangdžou) – Kinijos šuolininkas į vandenį, olimpinis čempionas.

## Biografija
2013 m. pasaulio serijos etapuose pelnė 6 medalius: Pekinas - auksas sinchroniniuose šuoliuose, sidabras individualiuose šuoliuose, Dubajus - auksas sinchroniniuose šuoliuose, sidabras individualiuose šuoliuose, Maskva - auksas sinchroniniuose šuoliuose, bronza individualiuose šuoliuose. 2014 m. pasaulio taurėje kartu su Huang Xiaohui pelnė aukso medalius mišrių porų komandinėje įskaitoje. Tais pačiais metais vykusiose Azijos žaidynėse Aisen kartu su Zhang Yanquan pelnė aukso medalius sinchroniniuose šuoliuose nuo 10 m platformos. 2015 m. Kazanėje vykusiame pasaulio čempionate kinų duetas (kartu su Lin Yue) tapo pasaulio sinchroninių šuolių į vandenį nuo 10 m platformos čempionais. 2016 m. pasaulio taurės varžybose kinas individualių šuolių varžybose pateko į finalą, kuriame surinkęs 534,25 taškus pelnė sidabrą. 2016 m. vasaros olimpinėse žaidynėse Aisen poroje su Lin Yue tapo olimpiniais čempionai sinchroninių šuolių rungtyje.

## Šaltiniai
Lin Yue

**Lin Yue** (, g. 1991 m. liepos 24 d. Čaodžou) – Kinijos šuolininkas į vandenį, olimpinis čempionas.

## Biografija
2006 m. Azijos žaidynėse Katare Yue pirmu numeriu įveikė šuolių į vandenį iš 10 m platformos kvalifikaciją. Finale sportininkas surinko 551,30 taškų ir tapo žaidynių čempionu. Sinchroninių šuolių nuo 10 m platformos rungtyje kartu su Huo Liang pelnė aukso medalius. Yue pateko į nacionalinę Kinijos komandą 2007 m. Romoje vykusiame pasaulio čempionate. Individualioje rungtyje kinas nusileido tik tautiečiui Zhou Lüxin ir rusui Gleb Galperin bei pelnė bronzą. Poroje su Huo Liang pelnė auksą sinchroninių šuolių rungtyje. 2008 m. vasaros olimpinėse žaidynėse kinas varžėsi tik sinchroninių šuolių rungtyje, kurioje poroje su Huo Liang tapo olimpiniais čempionais. 2009 m. pasaulio čempionate apgynė pasaulio čempionų titulą sinchroniniuose šuoliuose. 2012 m. vasaros olimpinėse žaidynėse Yue dalyvavo individualiuose šuoliuose nuo 10 m platformos. Pasiekęs finalą jis surinko 527,30 taškų ir liko 6-as bei tapo vieninteliu Kinijos atstovu vyru, kuris Londono olimpiadoje nepelnė jokio medalio. 2015 m. pasaulio čempionate Kazanėje palnė trečiąjį savo karjeroje sinchroninių šuolių pasaulio čempionų titulą. 2016 m. vasaros olimpinėse žaidynėse poroje su Chen Aisen iškovotas aukso medalis.

## Šaltiniai
Jūris Targonskas

**Jūris Targonskas** (g. 1973 m. spalio 9 d. Kėdainiuose) – Lietuvos inžinierius.

## Biografija

1997 m. baigė Lietuvos policijos akademiją, 2009 m. – Vilniaus pedagoginį universitetą.

1994–1997 m. Informatikos ir ryšių departamento Statistikos skyriaus inspektorius, 1998–1999 m. – Metodinio konsultacinio skyriaus viršininkas. 1998–2000 m. Lietuvos Respublikos vidaus reikalų ministerijos Valdymo departamento Organizacinio skyriaus vyriausiasis specialistas, viršininko pavaduotojas; 2001 m. Viešojo saugumo departamento Organizacinio skyriaus viršininkas, Plėtros programų ir projektų įgyvendinimo skyriaus viršininkas.

2009–2014 m. ir 2015–2016 m. Priešgaisrinės apsaugos ir gelbėjimo departamento Civilinės saugos valdybos viršininkas. 2014–2015 m. Bendrojo pagalbos centro viršininkas. 2016–2017 m. Priešgaisrinės apsaugos ir gelbėjimo departamento direktoriaus pavaduotojas.

## Šaltiniai
Jurgis Simonas Bilevičius

**Jurgis Simonas Bilevičius** – karaliaus generolas adjutantas, Žemaitijos vėliavininkas 1775-1788, Raseinių žemės teisėjas 1765-1775, Pajūrio tijūnas 1751-1765, Raseinių seniūnas 1764 metais.

Buvo Stanislovo Augusto Poniatovskio elektorius 1764 metais nuo Žemaitijos seniūnijos. 

## Literatūra

* Akt elekcyi Roku Tysiąć Siedemset Sześćdziesiątego Czwartego, Miesiąca Sierpnia, Dnia dwudziestego siódmego, s. 66.
* Urzędnicy Wielkiego Księstwa Litewskiego: spisy, t. 3: Księstwo Żmudzkie XV-XVIII wiek, pod red. Andrzeja Rachuby, oprac. Henryk Lulewicz, Andrzej Rachuba, Przemysław P. Romaniuk, Andrzej Haratym, Warszawa 2015, s. 321.
Adomas Mikalojus Stankevičius

**Adomas Mikalojus Bilevičius Stankevičius** (m. 1663 metais) – Žemaitijos žemės raštininkas 1654-1663, Žemaitijos miesto teisėjas 1647-1653 ir 1634-1643, Tverų tijūnas 1639-1663.

1648 metais pasirašė Jono II Kazimiero Vazos elekciją nuo Žemaitijos seniūnijos. 

## Literatūra

* Svffragia Woiewodztw, y Ziem Koronnych, y Wielk. Xięstwa Litewskiego. Zgodnie na Naiaśnieyszego Iana Kazimierza Obranego Krola Polskiego [...]. Dane, między Warszawą, a Wolą, Dnia 17. Listopada, Roku 1648, [b.n.s]. 
* Urzędnicy Wielkiego Księstwa Litewskiego. Spisy tom III: Księstwo Żmudzkie. XV–XVIII wiek, pod redakcją Andrzeja Rachuby, opracowali Henryk Lulewicz, Andrzej Rachuba, Przemysław P. Romaniuk, Andrzej Haratym, Warszawa 2015, s. 355.
Rozos atolas

**Rozos atolas** arba ***Motu O Manu*** () – koralinis atolas Ramiajame vandenyne, į rytus nuo Samoa salyno, priklauso Amerikos Samoa. Plotas – 0,214 km² (su lagūna – 5 km²). Tai toliausiai į pietus nutolusi JAV pavaldi teritorija.

Atolą sudaro rombo pavidalu susiklostęs koralinis rifas, kurio galuose yra pora mažų salelių. Šiaurėje lagūna 40 m pločio sąsiauriu jungiasi su vandenynu. Paviršius iškyla iki 3,5 m. Didesioji, Rozos, sala apaugusi medžiais ir krūmais, mažesnioji, Smėlio, sala plika. Atolo lagūnoje veisiasi itin stambios tridaknos *Tridacna gigas*, gausu žuvų, paplūdimiuose peri reti jūriniai vėžliai (žalieji ir bisos). Rozos saloje yra svarbios jūrinių paukščių (padūkėlių, žuvėdrų, fregatų ir kt.) kolonijos.

Pirmasis europietis, pasiekęs negyvenamą Rozos atolą, buvo prancūzų jūrininkas Luisas de Freisinė (1817 m.) ir pavadino savo žmonos Rozos, keliavusios drauge, vardu. 2009 m. Rozos atolas ir aplinkiniai vandenys paskelbti gamtos paminklu. Sala negyvenama.


Nwrroseatollside320.gif|Rozos salelė
Line3912 - Flickr - NOAA Photo Library.jpg|Rozos salelės krantas
Reef3261 - Flickr - NOAA Photo Library.jpg|Rifo tyrimai
RoseAtollUSFWSsign.gif|Ženklas saloje


## Šaltiniai
Liūlinės II pilkapynas

**Liūlinės II pilkapynas** – pilkapynas Švenčionių rajone, Švenčionėlių miškų urėdijos Žeimenos girininkijos Rinkūnų miško 139 kvartalo pietvakarinėje dalyje, tarp kelio  ir Vilniaus–Turmanto geležinkelio.

## Aprašymas
Pilkapyną sudaro trys trikampiu išsidėstę smėlio sampilai (atstumai nuo 25-30 m iki 50-55 m). Sampilų skersmenys – 35, 11 ir 8 m, aukščiai atitinkamai 2, 0,5 ir 0,35 m. Didžiausias sampilas yra pilkapyno šiaurės rytuose, nupjauto kūgio pavidalo, jo viršuje yra 3,5 m pločio bei 0,4 gylio griovio juosiamas apie 12 m skersmens ir 0,6 m aukščio suploto pusrutulio pavidalo sampilas, viršuje matosi sena duobė. Didžiausias sampilas juosiamas maždaug 4,5 m pločio ir 0,55 m gylio griovys. Mažesnieji sampilai sulėkštėję, juos juosę grioviai užslinkę. Pilkapių akmenų vainikai suardyti, likę du vidutiniai akmenys.

Pilkapyną 1971 m. žvalgė Istorijos institutas, 1979 m. – Mokslinė metodinė kultūros paminklų apsaugos taryba. Pagal pilkapių išvaizdą spėta, kad juose IX a.–XIII a. buvo laidojami Nalšios mirusieji.

## Šaltiniai
Kristupas Gžimultovskis

**Kristupas Gžimultovskis** (apie 1620–1687 gegužė) – ATR valstybinis veikėjas, Kališo pakamaris (1650–1656), Poznanės kaštelionas (1656–1679), Poznanės vaivada (1679–1687), Lenkijos diplomatas, rašytojas ir oratorius.

## Biografija
Didžiosios Lenkijos bajorų Gžimultovskių giminės atstovas, herbo „Neczuja“ savininkas. Srodo kašteliono Stanislovo Gžimultovskio ir Katerinos Leščinskos sūnus.

Mokėsi Poznanės mokykloje, o nuo 1635 metų tęsė išsilavinimą jezuitų koledž prancūzų Dole. 1648 metais pirmą kartą buvo iš rinktas pasiuntiniu į seimą. Pradedant nuo 1652 metų nuolat buvo renkamas pasiuntiniu. 1654 metais Kristupas Gžimultovskis buvo išrinktas seimo maršalka, dažnai dalyvavo keliuose komitetuose. 1650 metais gavo Kališo pakamario pareigybę. Švedijos tvano metu (1655–1660) išsaugojo ištikimybę Lenkijos karaliui Jonui Kazimierui Vazai. 1656 metais buvo paskirtas Poznanės kaštelionu. 1665 metais Kristupas Gžimultovskis prisijungė prie Jurgio Sebastijono Liubomirskio rokošo prieš karaliaus valdžią, vėliau buvo rūmų proprancūziškos partijos šalininku ir palaikė glaudžius kontaktus su Brandenburgo kurfiurstu.

1668 metais, po Jono II Kazimiero Vazos atsižadėjimo nuo sosto Kristupas Gžimultovskis palaikė Prancūzijos princo Liudviko Konde kandidatūrą. Už intrigas prieš naująjį Lenkijos karalių Mykolą Kaributą Višnioveckį buvo seimo teisiamas. Būdamas Jono Sobieskio šalininku, 1679 metais nuo jo gavo Poznanės vaivados pareigybę ir tapo ATR senatoriumi. 1680-ais metais Kristupas Gžimultovskis vadovavo Didžiosios Lenkijos opozicijai su pro habsburgiška orientacija.

1660 metais Poznanės kaštelionas Kristupas Gžimultovskis dalyvavo Olivos taikos sutarties sudaryme su Švedija, o 1686 metais vadovavo Lenkijos-Lietuvos pasiuntinybei į Maskvą, kur pasirašė amžinos taikos sutartį su Rusijos valstybe.

## Šeima
Buvo vedęs du kartus. Jo pirmoji žmona buvo Barbora Osovska. 1660 metais antrą kartą vedė Aleksandrą Sesiliją Leščinską, Karūnos pakanclerio Boguslavo Leščinskio (1612–1659) ir Anos Denhof (1620/1622-1651/1657) dukterį.
Andžejus Konradas Gostomskis

**Andžejus Konradas Gostomskis** – Malborko pakamaris 1765-1785, Prūsijos žemės kardininkas 1762-1765, Vschovo žemės regentas 1752-1762, Poznanės miesto raštininkas. 

1764 metais karūnaciniame seime paskirtas *compositio inter status* komisijoje.

## Literatūra
* Urzędnicy Prus Królewskich XV-XVIII wieku. Spisy". Oprac. Krzysztof Mikulski. 1990, s. 206.
* Volumina Legum, t. VII, Petersburg 1850,  s. 150-151.
Katinka Hosszú

**Katinka Hosu** (*Katinka Hosszú*; g. 1989 m. gegužės 3 d.) – Vengrijos plaukikė, daugkartinė pasaulio rekordininkė ir olimpinė čempionė.

Nuo 2007 m. sportininkė pagerino 7 rungčių pasaulio rekordus. 2016 m. vasaros olimpinėse žaidynėse pirmą kartą tapo olimpine čempione.

## Šaltiniai
Sveino sala

**Sveino sala** arba ***Olosega*** (, ) – koralinis atolas Ramiajame vandenyne, Polinezijoje. Plotas – 1,865 km² (iš jų sausuma sudaro 1,508 km², lagūna – 0,358 km²). Atolas priskiriamas JAV valdos Amerikos Samoa žinion, nors kultūriškai priklauso Tokelau salynui.

Atolas mažas, 1,8 km ilgio ir 1,4 km pločio, sudarytas iš vienos salelės, uždaru žiedu juosiančios lagūną. Lagūna sekli, jos vanduo lengvai druskingas. Salą dengia kokospalmių giraitės ir tankūs tropinių augalų sąžalynai.

2010 m. Sveino saloje gyveno 17 gyventojų – kopros surinkėjų iš Tokelau. Jie gyvena atolo vakaruose esančiame Taulagos kaimelyje. XIX a. pietryčiuose įkurtas Etenos kaimas išnykęs. Yra ryšių centras, bažnyčia, mokykla, vandens surinkimo sistema. Seniau aplink atolą ėjo kelias, bet dabar jis nunykęs.

Pirmasis europietis, pasiekęs atolą, buvo Ispanijos keliautojas Pedras Fernandesas de Keirosas. Jis 1606 m. atolą pavadino *Isla de la Gente Hermosa* („Gražių žmonių sala“). Vėliau salos gyventojus užpuolė Fakaofo salos gyventojai – išžudė arba privertė pabėgti vyrus, o moteris pasiėmė su savimi. Vėliau fakaofiečiai bandė salą apgyvendinti, bet ji pasirodė nederlinga ir skurdi. 1841 m. Sveino sala gavo savo vardą pagal amerikiečių banginių medžioklės laivo kapitoną Viljamą Čouną Sveiną (*William Chown Swain*).

Pradžioje Sveino saloje prancūzai ir Fakaofo gyventojai rinko kokosų aliejų, bet 1856 m. čia atsikraustė amerikietis Eli Hačisonas Dženingsas (*Eli Hutchinson Jennings*) su savo samojiete žmona ir pasiskelbė salos valdovu. Jis čia pradėjo kopros ruošimo verslą, priglausdavo perujiečių, gaudžiusių Tokelau gyventojus į vergiją, laivus. XX a. pr. dėl salos priklausomybės iškilo ginčai tarp Didžiosios Britanijos ir JAV. 1925 m. Sveino salą oficialiai aneksavo JAV (kaip Amerikos Samoa dalį) ir pripažino Dženingsų šeimą kaip jos savininkus. 1953 m. tokelaujiečių darbininkai kaip nuolatiniai salos gyventojai paskelbė salą savo valdą. Dženingsas juos išmetė, bet vėliau į šį reikalą įsikišo JAV ir užtikrino darbuotojų teises.

1981 m. Tokelau valdos valdytoja Naujoji Zelandija pripažino JAV suverenitetą Sveino saloje, tačiau Tokelau savivaldos referendume 2006 m. Sveino sala įvardinta kaip Tokelau valda. 2005 m. Sveino salą nuniokojo uraganas. XXI a. pr. sala tebelieka privati Dženingsų šeimos valda, bet turi nebalsuojantį narį Amerikos Samoa taryboje.


Swains Island 3.jpg|Vidinė lagūna
Swains Island 1.jpg|Sveino sala iš toliau
Swains Island 2.jpg|Džiunglių kelias per salą
Swains Island 4.jpg|Jūros pakrantė
Emese Szász

**Emešė Sas** (*Emese Szász*; 1982 m. rugsėjo 7 d. Budapešte) – Vengrijos fechtuotoja, kuri specializuojasi fechtavime špaga, olimpinė čempionė.

## Biografija
2005 m. Szász pelnė savo pirmąjį aukščiausio rango medalį – sidabrą komandiniame fechtavime špaga pasaulio čempionate. 2006 m. Turine vykusiame pasaulio čempionate vengrė pelnė pirmąjį individualų medalį – bronzą. 2008 m. sportininkė surinkusi pakankamai pasaulio reitingo taškų pateko į 2008 m. vasaros olimpines žaidynes. Pirmame rate Vengrijos atstovė įveikė fechtuotoją iš Alžyro, bet antrame rate pralaimėjo rusei Lyubov Shutova ir iš tolimesnės kovos pasitraukė. 2010 m. pasaulio čempionate iškovotas sidabro medalis asmeninėje rungtyje. 2012 m. vasaros olimpinėse žaidynėse dėl aukšto pasaulio reitingo Szász iš karto startavo antrame ture, bet pralaimėjo pirmą kovą Pietų Korėjos atstovei Choi In-jeong ir iš varžybų pasitraukė. 2013 m. Europos čempionate pelnė dvi bronzas – asmeninėje ir komandinėje rungtyse. 2016 m. vasaros olimpinėse žaidynėse pirmą kartą pasiekė olimpinį finalą, kuriame nugalėjo italę Rossella Fiamingo ir tapo olimpine čempione.

## Šaltiniai
Tokelaujiečiai

**Tokelaujiečiai** arba ***tokelau*** – polineziečių tauta, gyvenanti Tokelau salyne (Naujosios Zelandijos valda) bei Sveino saloje (Amerikos Samoa, JAV). Be to, gyvena išeivijoje daugiausia Naujojoje Zelandijoje. Populiacija – ~2,5 tūkst. žmonių. Kalba austroneziečių kalbų šeimos, rytų austroneziečių šakos tokelau kalba. Taip pat vartoja anglų, samojiečių kalbas. Tikintieji – krikščionys (daugiausia protestantai).

Tokelau salos nuolat apgyvendintos XVIII a., kai čia atvyko samojiečiai. Nuo 1949 m. Tokelau tapo Britanijos valda. XX a. tokelaujiečių etnogenezėje dalyvavo ir portugalų atvykėliai. XX a. pab. tokelaujiečiai užmezgė ryšius su samojiečiais, iškilo tautinio-kalbinio savitumo savivoka.

Tradiciniai verslai – rankinė žemdirbystė (pandanai, kolokazija, bananai, papajos), gyvulininkystė ir žvejyba. Pagrindiniai amatai – medžio drožyba ir audimas.

Tokelaujiečių tradicinė kultūra mažai skiriasi nuo samojiečių. Iki XX a. vid. kiekviena Tokelau sala sudarydavo atskirą didžiosios šeimos bendruomenę, kuriai vadovaudavo seniūnai (*matai*).

## Šaltiniai
Eko Yuli Irawan

**Eko Juli Iravanas** (*Eko Yuli Irawan*; g. 1989 m. liepos 24 d. Lampunge) – Indonezijos sunkiaatletis, daugkartinis olimpinis medalininkas.

## Biografija
2006 m. pasaulio jaunimo čempionato vicečempionas. Tais pačiais metais debiutavo pasaulio suaugusiųjų čempionate, kuriame užėmė 8-ą vietą. 2008 m. Azijos čempionato sidabro medalininkas. Savo pirmose karjeroje 2008 m. vasaros olimpinėse žaidynėse Irawan pelnė bronzos medalį. 2009 m. pasaulio čempionate pelnė savo pirmąjį medalį – sidabrą. 2010 m. Azijos žaidynėse pelnė bronzos medalį. 2011 m. vasaros Universiados čempionas. 2012 m. vasaros olimpinėse žaidynėse indonezietis pakartojo savo pirmąjį rezultatą ir pelnė bronzos medalį. 2016 m. vasaros olimpinėse žaidynėse Irawan pasiekė 312 kg rezultatą ir 6 kg persvarą nusileidęs kolumbiečiui Óscar Figueroa pelnė sidabro medalį.

## Šaltiniai
Latos kalnas

**Latos kalnas** () – kalnas, stūksantis Ramiojo vandenyno saloje Tau. Tai aukščiausia Manua salų ir visos Amerikos Samoa valdos sala. Aukštis – 966 m. Kalnas yra rytinėje salos pusėje ir patenka į Amerikos Samoa nacionalinį parką. Pietuose stačiais skardžiais leidžiasi į vandenyną.

Latos kalnas yra vulkaninės kilmės – tai sudūlėjusio skydinio ugnikalnio liekana (šiaurinė pusė). Jo buvusios kalderos ir pietinės dalies vietoje dabar yra jūros įlanka.

## Šaltiniai
Hyakkai Zukan

**Hyakkai-Zukan** (, „Šimto Demonų iliustracijų knyga“) – iliustracijų rinkinys, Edo laikotarpio japonų menininko Savaki Suuši kūrinys, baigtas 1737 m. Tai antgamtiškų būtybių bestiarumas – vaizduojantis vaiduoklius, dvasias ir pabaisas. Iliustracijas Savaki piešė remdamasis japonų literatūra, folkloru bei kitų menininkų kūriniais. Šis rinkinys tapo pagrindu tolimesnėms, vėlesnių kartų menininkų *yōkai* iliustracijoms.

## Iliustracijų galerija

Vaizdas:Mehitotsubou.jpg|Mehitotsubou (目一つ坊)
Vaizdas:Suushi_Yako.jpg|Yako (野狐)
Vaizdas:Suushi_Kamikiri.jpg|kamikiri (髪切り)
Vaizdas:Suushi_Mikoshi-nyudo.jpg|Mikoshi-nyūdō (見越入道)
Vaizdas:Suushi_Ouni.jpg|Wauwau (苧うに)
Vaizdas:Suushi_Furaribi.jpg|Furaribi (ふらり火)
Vaizdas:Suushi_Inugami.jpg|Inugamis (犬神)
Vaizdas:Suushi_Ushioni.jpg|Ushi-oni (牛鬼)
Vaizdas:Suushi_Yuki-onna.jpg|Yuki-onna (雪女)
Vaizdas:Suushi_Nekomata.jpg|Nekomata (猫又)
Vaizdas:Suushi_Nure-onna.jpg|Nure-onna (濡女)
Vaizdas:Suushi_Yama-warau.jpg|Yama-waro (山童)
Vaizdas:Suushi_Uwan.jpg|Uwan (うわん?)
Vaizdas:Suushi_Nurarihyon.jpg|Nurarihyon (ぬらりひょん)
Inugamis

**Inugamis** (, pažodž. „dievas-šuo“) – japonų mitologinių būtybių klasė, priskiriama dvasioms, žinomoms kaip Kami. Paprastai jie sukuriami Onmijodži ritualo metu.

Japonų tautosaka Inugamį apibūdina kaip zoomorfinę ar antropomorfinę, į šunį panašią būtybę, dažnai primenančią vilkolakius. Tikima, kad Inugamis valdo itin stiprią juodąją magiją.

## Tautosakoje
Japonų tautosakoje tikima, kad Inugamis iškviečiamas sudėtingu ir žiauriu ritualu. Ritualo metu paprastas naminis šuo įkasamas į žemę, virš žemės paliekamas tik jo kaklas. Netoliese, tačiau šuniui nepasiekiamu atstumu, padedamas dubuo su vandeniu. Po poros dienų, kuomet šuo yra arti išsekimo ribos, jo galva turi būti atskiriama nuo kūno ir palaidojama po judria gatve. Praėjus kuriam laikui, šuns kūnas ir galva turi būti perkelti į tam tikslui paruoštą šventyklą. Tokiu būdu iššaukiamas Inugamis.

Panašiai kaip ir Šikigamis, Inugamis yra atsakingas už nusikalstamas veikas, kaip, žmogžudystės, pagrobimai ar sužalojimai. Jei iššaukiantis Inugamį asmuo yra gerai apmokytas, Inugamio pagalba jis gali ir užvaldyti bei manipuliuoti aukomis. Dažnai užvaldyta auka ima elgtis kaip beprotis ar net bando nusižudyti. Tuo pačiu teigiama, kad Inugamis ir pats turi stiprias galias iškviesti kitas būtybes. Pasakojama, kad dažnai Inugamio iššaukiantys asmenys tampa apakinti aklo keršto, taip prarasdami Inugamio kontrolę ir patys tapdami Inugamio aukomis.

Šeimos, laikančios Inugamį savo namuose, žinomos kaip *Inugami-mochi* (pažožd. „tie, kurie turi dievą-šunį“). Įprasta, kad tokių šeimų atstovai tuokiasi su kitais *Inugami-mochi*.

## Šaltiniai
* Takeshi Abe, Adomas Beltz: *The Negima Reader: Secrets Behind the Magic*. DH Publishing Inc., 2007 m., ISBN 1932897240, puslapis 49-51.
* Stephen H. Sumida: *And the View from the Shore: Literary Traditions of Hawaiʻi*. University of Washington Press, 1991 m., ISBN 0295970782, puslapis 228.
* Moku Jōya: *Mock Jōya’s Things Japanese*. Japonija Kartus, Tokijo 1985, p 408–412.
* Herbert E. Plutschow: *A reader in Edo period travel*. Global oriental, 2006, ISBN 1901903230, puslapis 16-19.
* Michaela Haustein: *Mythologien der Welt: Japan, Ainu, Korea* epubli, Berlynas, 2011, ISBN 3844214070, 19 psl.
* Keiko I. Mcdonaldo: *Reading a Japanese Film: Cinema in Context*. University of Hawaii Press, Honolulu 2006, ISBN 082482993X, 11 psl.
TRXYE

**TRXYE** – trečiasis australų atlikėjo Troye Sivan extended play (EP), išleistas 2014 m. rugpjūčio 15 d. įrašų kompanijos „Universal Music Australia“ (EMI Australia). Prieš išleidžiant EP buvo išleisti du singlai „The Fault in Our Stars“ ir „Happy Little Pill“.

## Įvykiai prieš išleidimą
2013 m. birželio 5 d. Sivan pasirašė kontraktą su „EMI Australia“, bet metus laikė tai paslaptyje. 2014 m. birželio 26 d. atlikėjas būdamas videokonferencijoje VidCon paskelbė, kad 2014 m. rugpjūčio 15 d. jis išleis EP, kurį sudarys penkios dainos, tuo pat metu į YouTube buvo įkeltas vaizdo įrašas, kuris atskleidė EP viršelį.

## Singlai
„The Fault in Our Stars“ buvo išleistas 2013 m. gegužės 5 d. kaip aukų rinkimo kampanija, kuria siekta padėti Princess Margaret ligoninės fondui Perte, Australijoje. Daina susilaukė didelės sėkmės ir Sivan pridėjo atnaujintą dainos versiją į savo EP. Nauja šios dainos versija buvo išleista kaip reklaminis singlas 2014 m. birželio 13 d. „Happy Little Pill“ – pirmas oficialus EP singlas, kuris buvo išleistas 2014 m. liepos 25 d. Singlas pateko į populiarių dainų sąrašus trylikoje šalių.

## Komercinė sėkmė
„TRXYE“ debiutavo penktoje pozicijoje JAV su 30 000 kopijų pardavimų, praėjus tik trims dienoms. 2015 m. liepą EP dainos JAV turėjo 371 000 atsisiuntimų ir 73 000 albumo kopijų pardavimų 2015 m. rugsėjį.
Australijoje EP pardavimai buvo skaičiuojami kaip „Happy Little Pill“ pardavimai, todėl 2014 m. rugpjūčio 24 d. singlas iš 34 pozicijos pakilo į 10.

## Dainų sąrašas

### Pagrindinis leidimas

## Top

## Išnašos
Marcelo

**Marselas Vieira da Silva Žunioras** (*Marcelo Vieira da Silva Júnior*; g. 1988 m. gegužės 12 d.) arba tiesiog **Marselo** – buvęs Brazilijos futbolininkas, gynėjas. Atstovavo Fluminense, Real Madrid, Olympiakos FC bei nacionalinei šalies rinktinei.

## Karjera
jaunystėje priklausė Fluminense jaunimo ekipoms. 2005–2006 m. atstovavo Fluminense pagrindinei komandai. 

Nuo 2006 m. priklausė Ispanijos klubui „Real Madrid“. 

2022 m. rugsėjo 23 d. pasirašė sutartį su Olympiakos FC (Graikija).

2023 m. grįžo į gimtinę ir rungtyniavo Fluminense. 2023 m. vasario 23 s. Fluminense klubas oficialiai pranešė, kad futbolinkas sugrįžo į klubą.

## Rinktinė
2006 m. debiutavo Brazilijos futbolo rinktinėje.

## Dalyvavimas čempionatuose

|}

## Laimėjimai
;Fluminense
* Campeonato Carioca: 2005 m.
* Taça Rio: 2005 m.
;Real Madrid
* La Liga: 2006–07, 2007–08, 2011–12, 2016–17, 2019–20, 2021–22 m.
* Copa del Rey: 2010–11, 2013–14 m.
* Supercopa de España: 2008, 2012, 2017, 2020, 2022 m.
* UEFA Čempionų lyga: 2013–14, 2015–16, 2016–17, 2017–18, 2021–22 m.
* UEFA supertaurė: 2014, 2016, 2017 m.
* FIFA Pasaulio futbolo klubų taurė: 2014, 2016, 2017 m.
;
* FIFA Konfederacijų taurė: 2013 m.
* Vasaros olimpinės žaidynės: sidabras – 2012 m., bronza – 2008 m.

## Išnašos

## Nuorodos
*
Konstal N

**Konstal N** – tramvajų modelis, 1948–1956 m. gamintas Lenkijos bendrovės „Konstal“. Tai buvo pirmasis Konstal gamyklos pradėtas leisti tramvajų modelis. Jis rėmėsi KSW tramvajų pagrindu. Per gaminimo laikotarpį išleistos 8 modifikacijos.

Tramvajus yra 10400 mm ilgio, 2173 mm pločio, 3145 mm aukščio ir 12000 kg svorio. Būdingas kampuotas, „gabaritinis“ dizainas. Turi keturias duris. Konstal N turi 60 kW elektrinį variklį. Tramvajus turi 16 sėdimas vietas, gali sutalpinti 96 keleivių.

Iš viso buvo pagaminti 516 Konstal N, 642 Konstal ND, 198 Konstal 2N ir 15 Konstal 2ND tramvajai.

## Nuotraukos

Vaizdas:Bytom tramwaj 38 side.jpg|Konstal N Bytome, 2006 m.
Vaizdas:Konstal tram Katowice.JPG|Konstal N+4ND Katovicuose, 2008 m.
Vaizdas:Konstal_N_ND_RB9.JPG|Konstal ND Poznanėje, 2006 m.
Vaizdas:Elbląg Tramwaj , Aug 1990. Konstal N1 Tram 012. - Flickr - sludgegulper.jpg|Modifikacija 2N Elblinge, 1990 m.
Vaizdas:Konstal_N_w_Gdańsku_(wnętrze).JPG|Salonas


## Šaltiniai

## Nuorodos

* komunikacja.krakow.pl/tramwaje/n/
Tatra T6A2

**Tatra T6A2** – tramvajų modelis, 1985–1999 m. gamintas Čekijos bendrovės „ČKD“. 

Tramvajus yra 18110 mm ilgio, 2200 mm pločio, 3110 mm aukščio ir 18300 kg svorio. Būdingas kampuotas, „gabaritinis“ dizainas. Turi trysas duris, sudarytas iš keturių dalių, atsidarančių į salono pusę. Tatra T6A2 turi 180 kW elektrinį variklį, gali išvystyti 55 km/h greitį. Tramvajus turi 20–28 sėdimas vietas, gali sutalpinti 149–134 keleivių. Naudotas Bulgarijoje, Lenkijoje ir Vengrijoje.

Iš viso buvo pagaminti 186 Tatra T6A2D, 13 Tatra T6A2H ir 57 Tatra T6A2B tramvajai.

## Modifikacija
* **Tatra T6A2B** (Bulgarija)
* **Tatra T6A2H** (Vengrija)
* **Tatra T6A2D** (Vokietija)

## Tramvajaus pristatymas

## Nuotraukos

Vaizdas:Tatra_rostock.jpg|Modifikacija T6A2Dm Rostoke, 2007 m.
Vaizdas:Tatra T6A2D 1201+1202, tram line 11, Szczecin, 2010.jpg|Tatra T6A2D Ščecine, 2010 m.
Vaizdas:Szeged_1-es_villamos_Bécsi_körút_2012-01-16.JPG|Tatra T6A2H Segede, 2012 m.
Vaizdas:Tatra_T6_A2.jpg|Tatra T6A2B Sofijoje, 2008 m.
Vaizdas:Tram-inside.JPG|Salonas


## Šaltiniai

## Nuorodos

* strassenbahnen-online.de/tatra/t6a2
Happy Little Pill

**„Happy Little Pill“** – australų atlikėjo ir dainų autoriaus Troye Sivan singlas, kuris buvo išleistas 2014 m. liepos 25 d. Ši daina yra iš atlikėjo pirmo EP „TRXYE“. Dainą parašė Troye Sivan, Brandon Rogers ir Tat Tong.

„Happy Little Pill“ Australijos singlų tope užėmė 10 vietą (prie to prisidėjo atlikėjo EP „TRXYE“ pardavimai, nes jie buvo skaičiuojami kaip singlo pardavimai). Buvo parduota daugiau nei 35 000 singlo kopijų Australijoje ir šiam singlui buvo suteiktas auksinis sertifikatas (ARIA). Kritikai singlą gyrė už brandų skambesį.

## Muzikos vaizdo įrašas
2014 m. rugpjūtį Troye Sivan YouTube Vevo kanale buvo įkeltas muzikos vaizdo įrašas, skirtas singlui. Įrašą režisavo Jeremy Kornne.

## Topai ir sertifikatai

### Savaitiniai top

### Metų pabaigos top

### Sertifikatai

## Išnašos
Jonas Butleris

**Jonas Butleris** – Livonijos pataurininkis 1733-1755.

Buvo pasiuntiniu į 1733 metų elekcinį seimą, Stanislovo Leščinskio elektoriumi 1733 metais.  

## Literatūra
* Elektorowie królów Władysława IV., Michała Korybuta, Stanisława Leszczyńskiego i spis stronników Augusta III. / zestawili w porządek abecadłowy Jerzy Dunin-Borkowski i Miecz. Dunin-Wąsowicz, Lwów 1910, s. 22.
* Urzędnicy inflanccy XVI-XVIII wieku. Spisy". Oprac. Krzysztof Mikulski i Andrzej Rachuba. Kórnik 1994
Julius Štarka

**Julius Štarka** (1884 m. spalio 4 d. Lėliuose, Ukmergės apskritis, Rusijos imperija – 1960 m. liepos 11 d. Niujorke, JAV) – kompozitorius, choro dirigentas, pedagogas, Valstybės teatro vyr. chormeisteris.

## Biografija
Pirmąsias muzikos žinias gavo Juozo Naujalio vargonininkų kursuose Kaune. Su pagyrimu baigęs Vargonininkų mokyklą 1906 m. išvyko mokytis į Varšuvos muzikos institutą. Ten studijavo vargonavimą, chorvedybą bei kompoziciją, laisvalaikiu dalyvavo Varšuvos lietuvių bendruomenės veikloje. Konservatoriją baigė 1911 m., bet dar kurį laiką tobulinosi pas prof. Suržinskį. 1913 m. negavęs leidimo grįžti į Lietuvą, išvyko į Tbilisį, dirbo muzikos mokykloje, vargonininkavo. 1918 m. grįžo į Vilnių, 1919 m. persikėlė į Kauną. Dalyvavo Lietuvių meno kūrėjų draugijos veikloje, vadovavo savo suburtam chorui, kuris greit pasiekė gan aukštą meninį lygį. 1920 m. Julius Štarka paskirtas Lietuvių meno kūrėjų draugijos Operos vaidyklos chormeisteriu. Jo anksčiau suorganizuotas choras tapo Operos vaidyklos choro pagrindu ir buvo pirmuoju profesionaliu choru Lietuvoje. Su operos choru parengė per 70 operos veikalų: Giuseppe Verdi „Il Trovatore“, „Aida“, „Otello“, „La Traviata“, Richard Wagner „Lohengrinas“ ir „Tanhoizeris“, Giacomo Puccini „Tosca“, „La Boheme“, „Madama Butterfly“, Marc-Antoine Charpantier „Luiza“, Giacomo Meyerbeer „Hugenotai“, Piotro Čaikovskio „Pikų dama“ ir „Eugenijus Oneginas“, Georges Bizet „Carmen“, Jurgio Karnavičiaus „Gražina“ ir „Radvila Perkūnas“, Stasio Šimkaus „Pagirėnai“, Antano Račiūno „Trys talismanai“ ir kt. Kritikų teigimu, tuo metu tai buvo vienas pajėgiausių operos chorų Europoje. Choro repertuare taip pat buvo didelio meistriškumo reikalaujantys kūriniai: Ludwig van Beethoven IX simfonija, *Missa Solemnis*, Gioachino Rossini *Stabat Mater*, Česlovo Sasnausko, Stasio Šimkaus, Jurgio Karnavičiaus kantatos ir kiti stambios formos kūriniai.

Be darbo operoje, Julius Štarka dėstė Kauno muzikos mokykloje (vėliau – Kauno konservatorija), vadovavo chorvedybos klasei ir choro studijai. Paruošė nemažai chorvedžių, jų tarpe – Julius Gaidelis, Vladas Baltrušaitis, Jonas Dautartas.

## Išnašos

## Nuorodos
* Prie Juliaus Štarkos kapo
* LNOBT choras 
* Julius Štarka „Oi žinau, žinau"
Wild (Troye Sivan EP)

**„Wild“** – ketvirtasis australo atlikėjo ir dainų rašytojo Troye Sivan extended play (EP), kuris buvo išleistas 2015 m. rugsėjo 4 d.

Po EP išleidimo atlikėjas paskelbė apie pirmąjį savo turą JAV pavadinimu „Troye Sivan Live“. Turas po pranešimo, kad „Wild“ EP yra įvadas į debiutinį studijinį albumą „Blue Neighbourhood“, buvo pratęstas ir apėmė daugiau šalių.

## Įrašymas
Apie savo ketvirtąjį EP Sivan paskelbė VidCon renginyje 2015 m. liepos 25 d., teigdamas, kad tai supažindins jo fanus su muzika, kurią atlikėjas ruošiasi išleisti 2015 m. 2015 m. spalį buvo paskelbta, kad „Wild“ yra įvadas į debiutinį studijinį albumą „Blue Neighbourhood“.

Trys dainos iš „Wild“ pateko į studijinio albumo *standard* versiją, o *delux* versijoje yra visos 6 „Wild“ dainos.

## Komercinė sėkmė
JAV „Wild“ debiutavo 5 pozicijoje, kur iki 2015 m. spalio buvo parduota 60 000 EP kopijų. Visame pasaulyje iki 2015 m. rugsėjo buvo parduota 97 000 kopijų. Australijoje EP debiutavo 1 pozicijoje ir tapo pirmasis tą pasiekęs EP.

## Dainų sąrašas

## Topai

### Savaitės topai

### Matų pabaigos topai

## Išnašos
Mikalojus Sapiega (1843)

**Mikalojus Sapiega ** (1779–1843 m. lapkričio 23 d., Tomašpolis) – Lenkijos kariškis, masonas.

## Biografija
Lenkijos-Lietuvos kunigaikščių Sapiegų giminės atstovas, herbo „Lis“ savininkas. Pasktinio Smolensko vaivados, kunigaikščio Pranciškaus Ksavero Sapiegos (1741/1746–1806/1808) ir Terezės Sufčinskos (1744–1827) antrasis sūnus.

Po savo tėvo mirties 1808 m. Mikalojus Sapiega paveldėjo Krasilovo (Voluinėje) dvaro žemes.

Nuo 1802 m. gegužės – Maltos ordino riteris. Varšuvos kunigaikštystės armijoje pakilo iki papulkininkio laipsnio. Užėmė Lenkijos generolo Jano Henriko Dombovskio adjutanto pareigas. 1809 m. rugsėjį buvo apdovanotas Virtuti Militari ordino auksiniu kryžiumi.

## Šeima ir vaikai
1806 m. Vieoje vedė Idaliją Potocką (1792 m. gegužės 20 d. – 1859 m. liepos 11 d.), Rusios vaivados, grafo Stanislovo Felikso Potockio (1752–1805) jaunesniąją dukterį nuo antros santuokos su Amelija Mnišek (1752–1798). Santuokoje gimė trys dukterys:

* Pelagėja (1809–1892 m. rugpjūčio 23 d.), vyras nuo 1823 m. Viktoras Kazimieras Čackis (1805–1853)
* Tereza (1811 m. balandžio 3 d. – 1895 m. gegužės 13 d.), vyras nuo 1830 m. Pšemyslavas Potockis (1805–1847)
* Idalija (1813–1861 m. rugpjūčio 31 d.), vyras nuo 1837 m. Konstantas Stanislovas Čorba (apie 1809–1849).

## Literatūra
* Zofia Zielińska, Franciszek Ksawery Sapieha, w: Polski Słownik Biograficzny, tom XXXIV, 1993 (informacje przy życiorysie ojca)

## Nuorodos
* Sapiegų genealogija 
* Mikołaj ks. Sapieha h. Lis
Jolita Herlyn

**Jolita Herlyn** (merg. pavardė Kraniauskaitė, g. 1966 m. rugsėjo 14 d. Vilniuje) – lietuvių rašytoja, prozininkė.

## Biografija
1990 metais baigė Maskvos Lomonosovo universiteto Filosofijos studijas. Iki 1997 metų Klaipėdos universitete dėstė logikos ir filosofijos kursus.

Nuo 1997 metų dirbo Klaipėdos miesto savivaldybės Užsienio ryšių skyriuje, rašė straipsnius vietos laikraščiams. 2004 – 2005 metais vedė tiesioginio eterio laidą „Proto aistros“ televizijoje „Balticum TV“. Nuo 2006 metų dirbo DnB Nord banko centrinio biuro Kopenhagoje rinkodaros skyriaus vadove.

2010 metais su šeima persikėlė į Hamburgą ir pradėjo rašyti romanus.

Asocijacijos LATGA duomenimis, Jolitos Herlyn  2017 - 2024 metais įėjo į skaitomiausių lietuvių autorių šalies bibliotekose trejetuką .

## Bibliografija
Romanai:
* Trys mano vieninteliai – Vilnius: Alma littera, 2013. – 288p. – 
* Mano vyrai ir jų žmonos – Vilnius: Alma littera, 2014. – 264p. – 
* Svaigulys – Vilnius: Alma littera, 2015. – 240p. – 
* Atsargiai – moteris! – Vilnius: Alma littera, 2016. – 296p. – 
* Geismo spąstuose – Vilnius: Alma littera, 2016. – 
* Angelai neverkia – Vilnius: Alma littera, 2017. – 
* Veidu į saulę – Vilnius : Alma littera, 2018. – 
* Žinau, kad nieko nežinau – Vilnius :Alma littera, 2019 – 
* Šešėlių gaudytoja – Vilnius: Alma littera, 2020 – 
* Moterų sodas – Vilnius: Alma littera, 2021 – 
* Gėdos vaikas - Vilnius: Alma littera, 2022 - 
* Citrinmedžių vila - Vilnius: Alma littera, 2023 - 
* Atgimusi melodija - Vilnius: Alma littera, 2024 -  - Kartu su autore Irena Buivydaite.
* Nepažįstamoji - Vilnius: Alma littera, 2025 - 

## Šaltiniai
Bertaučių palivarkas

**Bertaučių palivarkas** (vok. *Bartautschen, Bertauzschen, Bertauz, Bertauzen,* rus. *Бартовцњ* (1843 m.), *Бертауцы* (1846 m.)*, ф. Бертоуце* (1877 m.), *Бартовце* (1881 m.)*, им. Бертовцы* (1908 m.)*, ф. Бортовце* (1910 m.)) yra Šiaurės Lietuvoje, Joniškio r., Joniškio sen., Bertaučių kaime. Dvaras įsikūręs kaimo gale.

## Istorija
Palivarką 1845 m. įsteigė Julijus fon Frankas (1800-1877). Iš tėvo Julijaus Daunoravos dvarą, kartu su Bertaučių (Бартовце) palivarku, malūnu, plytine, karčema, 1876 m. paveldėjo viengungis sūnus Dietrich Alexander Rudolph von Pfeilizer-Franck (1843-1904). 1877 m. inventoriuje Bertaučių palivarke surašyta 15 pastatų. Apie 1908 m. palivarkas išdalintas tarp valstiečių.

## Architektūra
š XIX a. pabaigoje – XX a. pradžioje statytų palivarko sodybos pastatų išliko vos keletas. Tai apie 1900 m. statytas gyvenamasis namas (Beržų g. 33) – medinis, tašytų rąstų, stačiakampio formos, pusvalminiu stogu, buvęs dengtas gontais, palėpė apkalta vertikaliomis lentomis, su 6 ir 9 įstiklintų dalių dvivėriais langais su langinėmis (šiai dienai langai su 6 dalimis fiksuoti pietiniame – 3, rytiniame – 2, vakariniame – 1, o šiauriniame – 2 devynių dalių ir 1 šešių, taip pat vertikalus siauras 3 dalių langelis kamaroje), su atviru prieangiu dvišlaičiu stogeliu, su išpjaustyta tvorele ir puslankio formos ažūrinėmis arkomis – panašiai kaip kiti dundurniekų gyvenamieji namai. Jame 1949–2003 m. veikė Bertaučių pradžios mokykla su mokytojų butais (išliko 1961 m. mokyklos pastato planas, su 8 patalpomis, 139,78 m² bendro ploto[6]). Taip pat išliko tvartas molio sienomis (rekonstruotas) (Beržų g. 35), akmenų mūro svirnas dvišlaičiu stogu.

## Galerija


Bertaučių palivarkas ir kaimas 0342.JPG|Bertaučių palivarkas ir kaimas 2016 m.
Bertaučių gyv. namas 0329.JPG|Bertaučių palivarko gyv. namas 2016 m.
Bertaučių gyv. namas 0325.JPG|Bertaučių palivarko gyv. namas 2016 m.
Bertaučių ūkinis 0323.JPG|Bertaučių palivarko ūkinis namas 2016 m.
Bertaučių ūkinis 0321.JPG|Bertaučių palivarko ūkinis namas 2016 m.
1882 Pfeilitzer-Franck.png|Dvaro savininkų 1797–1904 m. Franck gen. Pfeilitzer herbas


## Literatūra
Vasiliauskas E., *Joniškio krašto dvarai. Didžioji ir Mažoji Daunoravos, Bertaučiai, Satkūnai / Güter in der Gegend von Joniškis. Gross und Klein Donnerhof, Bärtautzen, Satkuhnen*, Klaipėda, 2017.

## Nuorodos
'''Bertaučių palivarko sodyba (Išlikęs)'''
Zigmantas Radvila

**Zigmantas Radvila** (g. 1822 m. vasario 2 d. Varšuva – m. 1892 m. liepos 7 d.), Cecilijos da Gemos vyras, Mykolo Gedeono Radvilos sūnus.

Po savo motinos Aleksandros mirties 1864 metais, paveldėjo Nebrovo rūmus kartu su Arkadijos parku. 

## Literatūra
* Sławomir Górzyński, Jolanta Grala, Włodzimierz Piwkowski, Violetta Urbaniak, Teresa Zielińska (Archiwum Główne Akt Dawnych, Naczelna Dyrekcja Archiwów Państwowych) - *Radziwłłowie herbu Trąby* - Warszawa, 1996

## Nuorodos
2002 m. pasaulio lėkščiasvydžio jaunimo čempionatas

**Pasaulio lėkščiasvydžio jaunimo čempionatas** (; **WUJC**) – lėkščiasvydžio čempionatas, organizuotas Pasaulinės skraidančiojo disko federacijos 2002 m. liepos 10-13 d. Latvijoje, Rygoje. Tai buvo 11 tokio pobūdžio turnyras. Pasaulio jaunių čempionatai rengiami kas dvejus metus.
Čempionato varžybos vyko dvejuose divizionuose: vaikinų ir merginų.

## Dalyviai
Pasaulio lėkščiasvydžio jaunimo čempionato vaikinų divizione dalyvavo septynių šalių ekipos: JAV, Kanada, Švedija, Suomija, Didžioji Britanija, Latvija ir Lietuva.
Merginų divizione varžėsi keturios nacionalinės rinktinės ir bendra Lietuvos ir Rusijos U20 merginų komanda, (bendros Lietuvos ir Rusijos merginų komandos pasiekti rezultatai neįtraukti į bendrą turnyrinę lentelę) kur atvaizduoti tik keturių šalių ekipų pasiekimai: Kanada, Švedija, Latvija ir Suomija.

## Varžybų rezultatai

### Rato varžybos (grupė A)
**Vaikinų U20 grupė**

## Vietos
**Vaikinų U20 grupė**

**Merginų U20 grupė**

*Lietuvos ir Rusijos merginų U20 bendros komandos rezultatas neįtrauktas į bendrą turnyrinę lentelę.*

## Šaltiniai
Blue Neighbourhood

**„Blue Neighbourhood“** – pirmasis australų atlikėjo ir dainų rašytojo Troye Sivan studijinis albumas, kuris buvo išleistas 2015 m. gruodžio 4 d. Prieš išleidžiant šį albumą buvo išleistas extended play (EP) „Wild“, kuris buvo tarsi įžanga į šį albumą.

## Išleidimas ir reklama
2015 m. spalio 13 d. Sivan išleido EP „Wild“, kuris tapo šio debiutinio albumo įžanga. Nuo 2015 m. spalio 15 d. albumą buvo galima užsisakyti iš anksto, tą dieną, per kelias valandas albumas iTunes dešimties šalių topuose atsidūrė 1 pozicijoje. Užsisakius albumą iš anksto pirkėjams buvo suteikta prieiga prie singlo „Talk Me Down“. Pirkėjai, kurie jau buvo nusipirkę EP „Wild“ gavo nuolaidą „Blue Neighbourhood“. Tuo metu Sivan taip pat pradėjo pardavinėti reklaminius daiktus (megztinius, kvepiančias žvakes, CD, vinilines plokšteles, plakatus ir užrašų knygeles) su albumo dizainu.

„Youth“ tapo antruoju albumo singlu. Oficiali singlo premjera įvyko 2015 m. lapkričio 12 d., tačiau viešai singlas tapo prieinamas tik lapkričio 13 d. Šis atlikėjo singlas tapo sėkmingiausiu jo singlu Šiaurės Amerikoje, pasiekdamas top 25 Billboard Hot 100 sąraše. 2016 m. birželio 10 d. buvo išleistas trečiasis albumo singlas „Talk Me Down“. Atlikėjas savo albumą 2016 m. vasarą iTunes išleido iš naujo pakeisdamas „Wild (XXYYXX Remix)“ į „Wild“ – dainą atlikta kartu su Alessia Cara.

## Muzikos vaizdo įrašai
Dar prieš paskelbiant apie albumo išleidimą, tą pačią dieną kai buvo išleistas „Wild“ EP, buvo paskelbta apie trilogiją pavadinta „Blue Neighbourhood“. Trilogijos istorijoje Sivan ir jo pramanytas vaikystės draugas bei partneris susiduria su iššūkiais dėl savo santykių. Pirmosios dvi dalys pavadinimais „Wild“ ir „Fools“ buvo išleistos 2015 m. rugsėjį. Paskutinioji dalis pavadinimu „Talk me down“ buvo išleista 2015 m. spalio 20 d.

2015 m. gruodį, savaitę prieš Kalėdas, Troye dalino dovanas (tai buvo pavadinta „8 Days of Givaways“). Gruodžio 23 d. buvo padovanotos kelios nespalvotos nuotraukos iš „Youth“ muzikos vaizdo įrašo, tačiau šis įrašas nebuvo išleistas ir 2016 m. vasarį buvo nufilmuotas naujas įrašas, kuris buvo išleistas 2016 m. vasario 24 d.

2016 m. birželį Troye patvirtino, kad filmuojamas naujas vaizdo įrašas dainai „Wild“, šįkart su atlikėja Alessia Cara. Šis įrašas buvo išleistas 2016 m. liepos 22 d.

## Apdovanojimai

## Komercinė sėkmė
Albumas JAV debiutavo 7-oje pozicijoje. Buvo parduota 65 000 jo kopijų (55 000 iš išankstinių užsakymų), albumas tapo trečiu Sivan leidiniu debiutavusiu topų pirmame dešimtuke.

## Dainų sąrašas

## Topai
### Savaitės topai

### Metų pabaigos topai

## Sertifikatai

## Išnašos
2004 m. pasaulio lėkščiasvydžio ir guts čempionatas

**Pasaulio lėkščiasvydžio ir guts čempionatas** (WUGC) organizuotas pasaulinės skraidančiojo disko federacijos 2004 metų rugpjūčio 1-7 dienomis Suomijoje, Turku mieste. Čempionate varžybos vyko keturiose grupėse: vyrų (18), moterų (14), vyrų meistrų (9) ir mišriojoje (13).

Tai buvo 11 pasaulio lėkščiasvydžio ir guts čempionatas. Čempionatai rengiami kas ketverius metus.

## Vyrų divizionas
### Rinktinės žaidėjai
Turnyre Lietuvos rinktinę sudarė 16 sportininkų: Kęstutis Bačkis (kapitonas), Mantvidas Blinstrubas, Mantas Kaminskas, Gintaras Lukoševičius, Adas Lumbė, Andrius Navickas, Mindaugas Pošius, Arūnas Puriuškis, Mindaugas Samkus, Mykolas Šaučiūnas, Česlovas Skirutis, Saulius Skripskas, Tadas Ūselis, Justas Valaskevičius, Tadas Vyskupaitis, Lukas Zitkevičius.

## Varžybų rezultatai
Lietuvos vyrų lėkščiasvydžio rinktinės rezultatai lėkščiasvydžio ir guts čempionate.

### Grupė A

### Atkrintamosios

### Pozicionavimo varžybos

## Vietos
### Vyrų grupė

## Išnašos
Ašbornas

**Ašbornas** (istoriškai ***Kileglanas*** arba ***Kildeglanas***, , ) – miestelis Mido grafystėje, rytų Airijoje. Nutolęs apie 20 km į šiaurę nuo Dublino centro. 14 019 gyventojai (2011 m. duomenys).

Vietovėje žmonių gyvenama nuo neolito laikų. Iki 1970 m. buvo nedidelė gyvenvietė, kurioje gyveno maždaug 400 žmonių. Besiplečiant Dublinui, Ašborne pradėta statyti gyvenamus namus. 2006 m. miestelyje gyveno 8 528 gyventojai, iš kurių 12 % sudarė užsieniečiai. Gyvena daug lietuvių.

Miestelyje su šeima gyvena Johnny Logan – airių dainininkas ir kompozitorius.


Main street Ashbourne 2006-4-30.jpg|Pagrindinė miestelio gatvė
Church of the Immaculate Conception Ashbourne 2006-4-30.jpg|Bažnyčia
Ashbourne Library - geograph.org.uk - 519503.jpg|Biblioteka
2016 m. pasaulio lėkščiasvydžio ir guts čempionatas

**Pasaulio lėkščiasvydžio ir guts čempionatas** (WUGC) pasaulinės skraidančiojo disko federacijos 2016 metų birželio 18-25 dienomis Didžiojoje Britanijoje, Londone. 

Turnyre dalyvavo 115 komandų suskirstytos į šešis divizionus: vyrų (31), moterų (26), mišrusis (30), vyrų meistrų (17), moterų meistrų (11).

Dėl netikėtai iškritusio gausaus kritulių kiekio kai kurios rungtynės buvo atšauktos ir neįvyko, arba buvo pakeistos prisitaikant pagal turėtas galimybes.

## Formatas
Vyrų ir mišrusis divizionai buvo suskirstyti į 8-ios grupes po 3-is arba 4-ias komandas. Pasibaigus rato varžyboms komandos pagal rezultatus suskirstomos į naujas 8-as grupes. Vėliau kryžminės rungtynės ir atkrintamosios su pozicionavimo rungtynės.

Moterų divizione buvo suformuotos 4-ios grupės po 6-as arba 7-as komandas. Po rato varžybų buvo žaistos kryžminės varžybos ir atkrintamosios.

Vyrų meistrų divizione varžybos vyko tarp 4-ių grupių sudarytų iš 4-ių arba 5-ių komandų. Po rato varžybų komandos buvo perskirstytos pagal rezultatus į antras rato varžybas, kryžminius žaidimus ir atkrintąmasias. Moterų meistrių varžybų formatas buvo panašus, išskyrus tai, kad moterų meistrių divizione buvo tik 2-i grupės po 5-ias ir 6-ias komandas grupėje.

Guts varžybos vyko rato rungtynių principus, kiekvienai komandai žaidžiant su visomis komandomis po du kartus dėl geresnės pozicijos prieš reitingavimą. Po rato rungtynių komandos žaidė dvigubo eliminavimo varžybas etape siekiant nustatyti guts rungties nugalėtojus

## Reitingavimas
Komandos kurios varžėsi 2012 m. pasaulio lėkščiasvydžio ir guts čempionate pasiektą galutinį rezultatą t. y. užimtą poziciją turnyre, naudota kaip reitingo taškus reitinguojant ekipas. Komandos nedalyvavusios minėtame turnyre gavo reitingo taškus pagal Pasaulinės skraidančiojo disko federacijos (WFDF) ir Europos ultimeito Federacijos (EUF) sankcionuotų varžybų rezultatus.

## Vyrų diviziono varžybos

### Rinktinės žaidėjai
2016 m. sudėtis:

## Varžybų rezultatai
Lietuvos vyrų lėkščiasvydžio rinktinės rezultatai lėkščiasvydžio ir guts čempionate.
### Rato varžybos (grupė B)

### Rato varžybos (grupė R)

### Pozicionavimo varžybos
*Dėl gausaus lietaus grupės varžybos nebuvo tęsiamos ir atsisakyta atkrintamųjų rungtynių. Dauguma dalyvaujančių komandų iškarto žaidė paskutines - finalinės rungtynės.*

## Vietos
### Vyrų grupė

## Išnašos